Ego Iterus de Brocia miles, notum facio quod ego, ob remedium anime mee et antecessorum meorum, et Aalidis, uxoris mee, dedi, laude et assensu ipsius, et concessi viris religiosis Abbati et conventui de Moris illam partem prati quam habeo in prato sito in clauso pratorum de Moris, cum domino Gaufrido, avunculo meo, de Poliseio milite, in perpetuam et puram eleemosynam libere et quiete a predictis fratribus possidendam. Anno Domini MºCCºLIXº.